Mot sør skiller Litjestraumen Ryøya fra Malangshalvøya, og i nord skiller Rystraumen (også kalt Storstraumen) Ryøya fra Kvaløya. Begge disse to tidevannsstrømmene kan komme opp i 8 knop, og forårsaker store prøvelser for båter og skip i alle størrelser på vei til eller fra Tromsø. Rett overfor Ryøya ligger Kvaløya med et populært utfartssted kalt Hella. Her kan man oppleve gamle hus fra fordums tid i Tromsø, båttrafikk tett på og godt sportsfiske.